stanford-oval/wikipedia huggingface dataset:
ויקטור ארדאי
ראו גם

חייהם ויצירותיהם של סופרים הונגריים Gulyás Pál: Magyar írók élete és munkái I–XIX. Budapest: Magyar Könyvtárosok és Levéltárosok Egyesülete. 1939–2002.
Gyöngy Kálmán: Magyar karikaturisták adat- és szignótára 1848-2007. Karikaturisták, animációs báb- és rajzfilmesek, illusztrátorok, portrérajzolók. Budapest, Ábra Kkt., 2008.
מיהו מי? Ki-kicsoda? Kortársak lexikona. Bp., Béta Irodalmi Rt., 1937
לקסיקון אמנים Művészeti lexikon. Fel. szerk. Lajta Edit. Bp., Akadémiai Kiadó, 1965-1968
לקסיקון ההונגרי הגדול Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993
Molnár Dénes: Erdélyi műtár. Képzőművészek, iparművészek, műépítészek, művészettörténészek, fotóművészek, műgyűjtők adattára. Déva, Corvina Kiadó, 2002.
Révai Új Lexikona. Főszerk. Kollega Tarsoly István. Szekszárd, Babits, 1996-.
Tolnai új világlexikona. Bp., Tolnai, 1926-1933.
Új magyar életrajzi lexikon. Főszerk. Markó László. Bp., Magyar Könyvklub.
לקריאה נוספת

לקסיקון ביוגרפי הונגרי. ויקטור ארדאי. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
לקסיקון יהודי הונגרי. ויקטור ארדאי. Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 281. o. Online elérés
S. Nagy Katalin. Emlékkavicsok. Holocaust a magyar képzőművészetben 1938–1945.. Budapest: Glória Kiadó, 261–263. o. (2006). ISBN 963-9283-99-1
הערות שוליים

↑  A Belügyminisztérium 1906. évi 19872. sz. rendelete. MNL-OL 30791. mikrofilm 1187. kép 2. karton. Névváltoztatási kimutatások 1906. év 7. oldal 35. sor.
↑  Kieselbach.hu
↑  A házasságkötés bejegyezve Budapest VII. ker. polgári akv. 844/1908. folyószám alatt. רישום הנישואים
↑  A Magyar Képzőművészeti Egyetem hallgatói 1871-től a mai napig. (אורכב 06.10.2014 בארכיון Wayback Machine)  Hozzáférés: 2014-07-13.
↑  A házasságkötés bejegyezve Budapest VII. ker. polgári akv. 844/1908. folyószám alatt.
↑  37.P.45062/1922. sz. budapesti törvényszéki ítélet.
| --- | --- |
בקרת זהויות :  BNE: XX6537433
המתקפה בצפון-מזרח אוקראינה

המתקפה בצפון-מזרח אוקראינה היא מתקפה מתמשכת במהלך הפלישה הרוסית לאוקראינה לצורך שליטה בצפון-מזרח אוקראינה. כוחות רוסיים תקפו לכיוון דרום מערב, במטרה להשתלט על מחוזות חרקוב וסומי, כולם או חלקם, ולכתר את הערים המרכזיות באותם חבלים.
לב החורף

| --- | --- |

עטיפת הספר בגרסתו העברית
 מידע כללי
 מאת:  רוברט ג'ורדן
 שפת המקור:  אנגלית
 סוגה:  פנטזיה אפית
 הוצאה
 הוצאה:  ספרי טור (ארצות הברית)
 הוצאה בשפת המקור:  ספרי טור
 תאריך הוצאה:  2000
 הוצאה בעברית
 הוצאה:  אופוס
 תאריך:  2001
 תרגום:  דידי חנוך
 מהדורות נוספות
 מספר כרכים:  ניחוח הטירוף לב החורף
 סדרה
 סדרת ספרים:  כישור הזמן
 ספר קודם:  נתיב הפגיונות
 הספר הבא:  צמתי הדמדומים
לב החורף (באנגלית: Winter's Heart) הוא הספר התשיעי מתוך סדרת הפנטזיה "מחזור כישור הזמן" מאת רוברט ג'ורדן. בגרסה המתורגמת לעברית הוא מחולק לשני כרכים: "ניחוח הטירוף" ו"לב החורף". בעברית יצא הספר לאור בהוצאת אופוס.
בציור הכריכה רואים את פרין, אנורה סדאי, גאול, בלוור ומאסמה מחפשים את פייל השבויה באזור מושלג.
פרולוג

כמו ברוב ספרי הסדרה, גם כאן הפרולוג מיועד לסגירת קצוות. במרתף המגדל הלבן ציידות האופל סארין' דוסיין, פברה, סייאין ויוקירי מענות את טלין (בדמיונות)- עד שהיא מודה שהיא מהאג'ה השחורה. פרין מגלה שפייל, מורגז, אליאנדרה ופמלייתן נחטפו על ידי השאידו, וסוטה מהנתיב שחשב עליו לכיוון קאירהיין לרנד, כדי לחפש אותן.
הספר

האמירלין אלאידה מכריזה על רנד כדרקון בחסד המגדל הלבן וקוראת לעמים שלא לפנות אליו עצמאית אלא דרכה- ואף מכריזה על כך כחרם.
רנד מגיע לקאמלין בתחפושת עם מין, והיא, אליין ואביינדה קושרות אותו כעוצר משותף. אליין מאבדת לו את בתוליה ומין חוזה שנוצרו תאומים. אביינדה, מין, בירגיט (העוצרת של אליין) ואלנה מוסבני (אליה רנד קשור כעוצר) מרגישות היטב את הרגע.
מאט באבו דאר הכבושה על ידי הסינצ'נים סובל מניסיונות התנקשות של הגולם. הוא מגלה אאס סדאי מתחבאת בפונדק ועוד שתיים שבויות באדאם. טסלין דומון, גבירה סינצ'נית מבוקשת, משיגה לו 2 סולדאם נוספות- והוא מתכנן להבריח את שלושת האאס סדאי מאלטרה, אבל מגלה שהנסיכה הסינצ'נית המקומית, טואון פנדראג, היא בת תשעת הירחים המיועדת לו בנבואה. הוא חוטף אותה ואת המשרתת שלה סלוציה- וטואון מסכימה לבוא בשקט (בהמשך נגלה שזה בגלל החותם שלו). נואל צ'ארין מצטרף לחבורה יחד עם בייל דומון, בעלה של טסלין, מבריח שהופיע בספר הרביעי. כהסחה מאט משחרר גם אשת ים שתחולל מהומה, ונאמנים לבסלן (נסיך אלטרה) גורמים לדליקה.
רנד מגיע לפאר מדינג, עיר שלא ניתן לתעל בה, במרדף אחרי ארבעה אשא'מאן בוגדים. הוא הורג אחד ופדן פיין הורג את השני. כשהוא ולאן מנסים להרוג את השניים האחרונים הם נתפסים. מועצת אבו דאר מחליטה להחזיק ברנד עד שמשלחת מהמגדל הלבן תגיע לקחת אותו למשמר. קדסואן ונינאב מתפרצות לאולם המועצה ולהפתעת חברות המועצה הן מתעלות את סאידר (באמצעות "בארות" של קיבול כוח שיש לשתיהן) ועוטפות את החברות בזרמים. הן נאלצות לשחרר את רנד ולאן.
הפמליה, יחד עם כמה אשאמאן בהם רנד בוטח, מגיעה לשדאר לוגות בעקבות הצהרה של רנד: לטהר את סאידין מכתם האופל. הוא ונינאב משתמשים בשני סאנגרילים חזקים, אחד ביבשת ואחד באיים, כדי להזיז את הכתם ממקומו. סאידין המוכתם מתפרץ מתוך האדמה ככיפה שחורה גדולה. השימוש העצום בכח מזמן למקום חמישה ארורים- מספר שיא עד כה: דמנדרד, ארנג'ר, אסנג'ר, ציידין ומוגהדין. אלזה פנפל מצליחה להרוג את אסנג'ר (הידוע גם כקורלן דאשיבה) והשאר בורחים. בסוף התהליך הכיפה מתפוצצת, והאשאמאן מכריזים: סאידין נקי. האאס סדאי שקשורות אליהם מאשרות את זה.
זית אירופי

.
| זית |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: זיתיים
סוג:: זית
מין:: זית אירופי
שם מדעי
 Olea europaea ‏לינאוס, 1753
תחום תפוצה
      תת-המין האירופי (O. e. europaea)      תת-המין לאפרין (O. e. laperrinei)      תת-המין המרוקאי (O. e. maroccana)      זית גואנצ'י (O. cerasiformis)      זית מדיירי (O. maderensis)
זַיִת אֵירוֹפִּי (שם מדעי: Olea europaea), או בשמו הרווח: עץ הזית, הוא עץ או שיח ירוק-עד תרבותי שממלא תפקיד כלכלי ניכר בכל אגן הים התיכון.
עץ הזית נפוץ במיוחד במטעים ביוון, איטליה וספרד, שנחשבות למגדלות הזיתים הגדולות בעולם. את עץ הזית מגדלים במטעים והוא בעל חשיבות כלכלית רבה לאזור זה. פרי הזית משמש למאכל, לרוב לאחר תהליך של כבישה, וכמו כן מופק ממנו שמן זית, המשמש אף הוא למאכל (לתיבול, טיגון ובישול), וכן למאור ולסיכת הגוף. לזית ובעיקר לשמן הזית מיוחסות מעלות תזונתיות ורפואיות. פעולת קטיף הזיתים נקראת מסיק.
המין זית אירופי הוא היחיד מ-12 המינים בסוג זית שגדל באגן הים התיכון, ובישראל בכללו. לזית האירופי יש ארבעה תת-מינים, אבל העיקרי שבהם הוא בלי ספק תת-המין האירופי (O. e. europaea), שמקורו באגן הים התיכון, ותורבת על ידי האדם לפני כ-7,000 שנים. תת-המינים האחרים גדלים בר, והם נדירים בהרבה: הזית האפריקאי (O. e. cuspidata), שתפוצתו משתרעת מאפריקה הדרומית ועד לסין ואינו נבדל מהזית המתורבת אלא בענפיו הקוצניים ובעליו הקטנים, וכן זית לאפרין (O. e. laperrinei) הצומח בהרים בסהרה, והזית המרוקאי (O. e. maroccana) האנדמי להרי האטלס הגבוה במרוקו. הכתוב בערך זה מתייחס לתת-המין האירופי, המתורבת.
מרבית העצים המצויים בישראל הם עצי תרבות, ומטעי זיתים נטושים, חסרי ערך כלכלי, פזורים בישראל, ערכם רב מבחינת הנוף. הזית הוא אחד משבעת המינים שנשתבחה בהם ארץ ישראל, המכונה בתנ"ך "ארץ זית שמן ודבש", ועל כן הוא בעל חשיבות גדולה בדת ובתרבות היהודית.
עץ הזית

זית אירופי הוא עץ גדול, מאריך ימים, בעל מערכת שורשים מסתעפת לצדדים, במשופע וכלפי מטה. העלים נגדיים ומוארכים, צידם העליון קירח ומבריק, ואילו התחתון מכוסה שערות דמויות קשקשים וגונו אפור מכסיף. פרחיו קטנטנים וערוכים באשכול (בחלקו מורכב). לפרחים ארבעה עלי גביע מאוחים, ארבעה עלי כותרת מאוחים לבנים, שני אבקנים, עלי בעל שתי צלקות ושחלה עילית ובה שתי מגורות שבכל אחת מהן שתי ביציות, שרק ביצית אחת מתוכן מתפתחת לזרע. הפרי בית גלעין ובטבע מפיצות אותו הציפורים. עם ההבשלה מתכהה צבע הפרי כמעט עד לשחור. ציפת הפרי עשירה בשמן (עד 45%) ובחלבון. הפריחה באפריל או במאי, והפירות מבשילים בסתיו. עץ הזית מסוגל להגיע לגיל מבוגר מאוד: למעלה מ-1,000 שנים, לעיתים אפילו לכ-2,000 שנים. בארץ ישראל מצויים כמה עשרות עצי זית עתיקים מאוד. שניים בכפר עראבה וחמישה בכפר דיר חנא מוערכים לגיל של יותר מאלף שנים. כולם עדיין מניבים פרי. כמה עצי זית גן בגת שמנים שבירושלים מתוארכים לא בוודאות לתקופתו של ישו. ככלל אין אפשרות להעריך במדויק את גילם של עצי הזית העתיקים.
עץ הזית > גזע הזית

עץ הזית נוטה להצמיח חוטרים ונצרים. חוטר הוא ענף היוצא מתחתית גזע הזית, ונצר הוא ענף היוצא מבית השורשים. החקלאים נוהגים לגזום ולנסר את הנצרים והחוטרים, ולהשאיר גזע מרכזי אחד. ההצטלקות של החתכים יוצרת בליטות ושקערוריות, ותורמת למראה האופייני של גזע הזית.
מראה שכיח הוא של גזעי עצים עבים וחלולים. החלל בתוך הגזע נוצר כתוצאה מהתפרקות של רקמת העצה הפנימית לאורך השנים. העובי הרב נוצר כתוצאה מצמיחה היקפית של הגזע לאורך דורות.
היסטוריה

מקורו של הזית הוא בזית הבר, שהיה בעל פרי קטן. ביות הזית נעשה לפני כ-6,000 שנה, במהלך התקופה הכלקוליתית. חוקרים בתחום סוברים כי העדויות לכך הם באתרים ארכאולוגיים מצפון לים המלח ובאזור השומרון, בכתביו של הירונימוס, אחד מאבות הכנסייה, נמסר כי "אין הזית צומח במצרים. אלא היקר ביותר נשלח מאפרים כי ארצו עשירה ביותר בארצות השמן". מאוחר יותר הביאו אותו סוחרים פיניקים מהמזרח התיכון ליוון, ספרד וארצות נוספות באגן הים התיכון. חקר אבקנים מאובנים מהכנרת ומאגמים אחרים באגן הים התיכון העלה עליה פתאומית באחוז אבקני הזית מכלל האבקנים בכנרת כ-7,000 שנים לפני זמננו ובאגם החולה כ-6,500 שנים לפני זמננו, עלייה פתאומית זו מוסברת בהתחלת ביות הזית. באזור האיגאי נצפתה עליה דומה בתקופה מאוחרת יותר באלף החמישי לפני הספירה. גידול הזיתים בארץ ישראל היה ענף חקלאות עיקרי, כאשר רוב היבול שימש להפקת שמן זית. ביישוב היהודי שלפני הקמת מדינת ישראל לא היה גידול הזיתים ענף חקלאי בולט, אולם בכמה מן המושבות הוותיקות כראש פינה, זכרון יעקב, פתח תקווה וכפר תבור גידלו זיתים.
בעבר, שימש צפונה של תוניסיה של היום, לגידול נרחב של הזית, לשם ייצור שמן הזית. גידול נרחב זה, בנוסף לשדות חיטה נרחבים באזור זה, הפכו את חבל ארץ זה למאגר המזון העיקרי של האימפריה הרומית.
כיום, מופק רובו המוחלט של שמן הזית בעולם בארצות אגן הים התיכון, ובראשן ספרד, איטליה ויוון. מדינות מובילות נוספות בתחום הן טורקיה, תוניסיה וסוריה.
גילו של עץ זית עתיק שנחקר מוערך ב-1,100 שנה. קביעת גילם של עצי זית עתיקים היא קשה כי שיטת הטבעות אינה מתאימה. לרוב יש לעץ כמה גזעים וחלקם חלולים. לעיתים המרכז רקוב. העץ העתיק נמצא בכפר בשעלה שמצפון לביירות וקוטרו מעל 4 מ'. הוא שופע חורים ובקיעים שבהם יכול ילד להסתתר. גילו של עץ זה הוערך בעזרת פחמן 14.
היסטוריה > זיהוי אוכלוסיות של זית הבר בישראל

זית הבר הוא האב הקדום של עצי הזית המתורבתים שאנו מכירים כיום. מחקר ישראלי גילה שתי אוכלוסיות נדירות של זית בר מקורי באזור אדמית ועתלית. חשיבות התגלית נובעת מכך שברוב אזורי הים התיכון קשה להבחין בין זיתי בר אמיתיים לבין עצי זית שהתפראו מזנים מתורבתים במהלך אלפי שנות חקלאות.
החוקרים השתמשו בכלים גנטיים מתקדמים כדי לאפיין את העצים, ומצאו כי מיקומם המיוחד של העצים וחשיפתם לרוחות ים עזות עזרו לשמור על הרכבם הגנטי המקורי על ידי מניעת האבקה מעצי זית מתורבתים. עם זאת, באזור עתלית נמצאה השפעה מסוימת של זני תרבות על העצים הקרובים לשטחים חקלאיים.
המחקר מדגיש את החשיבות בשימור אוכלוסיות אלה, שכן הן מהוות מאגר גנטי ייחודי באזור שנחשב לערש תרבות הזית העולמי, ומציע דרכים לשלב בין פיתוח לשימור המורשת הבוטנית הייחודית.
שימושים

השימוש העיקרי לעץ הזית הוא ייצור שמן זית. כמו כן משמשים הזיתים למאכל לאחר שעברו כבישה.
ההבדלים הבולטים בין הזנים לשמן והזנים לכבישה:
היחס בין הציפה (החלק שנאכל) לגלעין – בזנים לכבישה שואפים לקבל ציפה גדולה יותר ולאלה המשמשים לשמן גלעין גדול יותר.
משקלם הכללי – בזנים לכבישה שואפים לקבל משקל כללי גדול יותר ולאלה המשמשים לשמן משקל כללי קטן יותר. למשל, המשקל הממוצע של פירות הזן סבילאנו הוא עשרה גרם, ואילו בזנים לשמן מסתפקים בפירות שמשקלם קטן משני גרמים. הזן "סורי" הנפוץ בישראל מתאים הן לכבישה והן להכנת שמן.
משתמשים גם בגוף העץ עצמו – לייצור פריטי ריהוט, גילוף, וגם חפצי נוי וקישוט. עץ הזית נחשב לאיכותי וקשה ומשמש גם להסקה.
שימושים > ברפואה עממית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שמן זית מכיל חומצות שומן בריאות – שומן חד בלתי רווי ושומן רב בלתי רווי, וכן אומגה 3 ואומגה 6 שמאזנים תהלכי דלקת בגוף, ואומגה 9 שמשפיעה על רמות הכולסטרול. בנוסף יש בשמן הזית ויטמין E וויטמין K
ברפואה עממית מייחסים לזית תכונות רבות. מים שבושלו בהם עלי זית, טובים להורדת רמות הסוכר בקרב חולי סוכרת.
הקשרים תרבותיים

בסיפור תיבת נח, היונה אשר שלח נח לבדוק הקלו המים, שבה כשהיא מחזיקה במקורה עלה של עץ זית, וכך מבשרת את סוף המבול. סמל זה, בשינוי קל (יונה עם ענף זית במקום עלה), הפך לסמל השלום. מאז, הזית מופיע בסמלים נוספים בישראל ומחוצה לה, כגון סמלה של מדינת ישראל וסמל האומות המאוחדות.
יש המחזיקים בארנקם עלה של זית כסגולה למזל.
בישראל, רחוב "הזית" הוא שם הרחוב הנפוץ ביותר – ב-124 עיריות ורשויות מקומיות קיים רחוב בשם זה (נכון לשנת 2006).
במהלך חגיגות ה-120 לקק"ל, נערכה תחרות לבחירת "העץ הלאומי של ישראל", ולשלב הסופי עלו שבעה מינים. הזית זכה בכמעט 33% מהקולות, ונבחר ל"עץ הלאומי".
הקשרים תרבותיים > ביהדות

הזית מוזכר פעמים רבות בתנ"ך והוא אחד משבעת המינים בהם השתבחה ארץ ישראל, וממנו ניתן להביא ביכורים. כך לדוגמה הזית הוא הצמח הראשון אליו פנו במשל יותם, דבר המעיד על חשיבותו הרבה.
שמן הזית שימש בעבודת בית המקדש, להדלקת נרות המנורה, ועבור מנחות.
הזית מתואר במקרא: ”זית רענן יפה פרי תואר קרא ה' שמך”. ושואלים חז"ל: "מה ראה ירמיה למשול אבותינו כזית? – אלא כל המשקין מתערבים זה בזה והשמן אינו מתערב אלא עומד, כך ישראל אינם מתערבים עם אומות העולם".
ביהדות הזית מסמל גם כסמל לפריון ושפע, וכלשון הכתוב "בניך כשתילי זיתים".
ברכת הזית היא בורא פרי העץ, ואם אכל כזית, ברכתו האחרונה היא ברכת מעין שלוש. ברכה על זית קודמת על ברכת פירות עץ אחרים בשל היותה חלק משבעת המינים.
לפי הגמרא אכילת זיתים היא אחד מהדברים הגורמים לשכחה. לעומת זאת שמן זית גורם לזיכרון. ולכן יש נוהגים לאכול זיתים ביחד עם שמן זית.
מידת "כזית" משמשת כמידת נפח או משקל מינימלית בהלכה.
עם זאת, יש בתנ"ך פסוקים המזהים את עץ הזית גם בנבואת חורבן: "זַיִת רַעֲנָן יְפֵה פְרִי תֹאַר קָרָא יְהוָה שְׁמֵךְ לְקוֹל הֲמוּלָּה גְדֹלָה הִצִּית אֵשׁ עָלֶיהָ וְרָעוּ דָּלִיּוֹתָיו".
הקשרים תרבותיים > ביהדות > באמנות

עץ הזית מייצג באמנות היהודית-ישראלית את הלאומיות המתחדשת שבאה לביטוי בהיאחזות באדמה. לדוגמה, בציורו של ראובן רובין "נוף בגליל" 1924–1925 בא לביטוי הרצון להיאחזות בארץ באמצעות עצי הזית.
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
זני הזית

| --- | --- |
 :  ראו גם – זני זיתים מהם מפיקים שמן זית
להלן רשימה חלקית של זני זיתים פופולריים:
מנזנילו (במקור מנזנייה – Manzanilla) – זן ספרדי במקורו אשר מגודל גם בארצות הברית, באמריקה הדרומית ובאוסטרליה. פירוש השם הוא "תפוחים קטנים". הזיתים גדולים יחסית וניתן להוציא את גלעיניהם בקלות, ולכך זן זה נפוץ עבור זיתים לכבישה למאכל, אך הוא משמש גם להפקת שמן זית הפקת שמן מזיתים שנבצרו מוקדם מניבה שמן חריף וחזק, בעוד שמזיתים בשלים יותר מופק שמן בעל טעם עדין.
ארבקינה (Arbequina) – זן ספרדי שמקורו בארץ ישראל והובא לאנדלוסיה במאה ה-17 על ידי הדוכס דה מדינצ'לי (Ducado de Medinaceli). כיום זהו הזן הבולט ביותר בקטלוניה. הזן מגודל גם באראגון ובאנדלוסיה שבספרד וכן בארגנטינה, צ'ילה, אוסטרליה וקליפורניה. אף על פי שפרי הזית קטן הוא משמש גם למאכל. בעל איכויות שמן בינוניות-נמוכות.
קלמטה – זן יווני מוגן. משמש לזיתים למאכל.
מיסיון – זן אמריקני, הובא לקליפורניה על ידי מיסיונרים ממקסיקו במאה ה-18, וכיום מגודל בארצות הברית ובדרום אפריקה. לא נמצא קשר בינו לבין זנים ספרדיים, ומשערים שמקורו בזן הגדל במרוקו. משמש לזיתים למאכל וגם לייצור שמן.
גידול זיתים בישראל

בשנת 1942 שטח גידול עצי הזית הכולל בארץ ישראל היה כ-600,000 דונם והיו בה 600 בתי בד, רובם ככולם במגזר הערבי. במהלך השנים קטן שטח גידול עצי הזית בכ-60%, עקב נטישת מטעים, סלילת כבשים ותשתיות וגידול בשטח הבנוי על חשבון האזור הכפרי.
בשנים 2011–2012 גודלו בישראל 9,000 טונות של זיתים למאכל והופקו 7,500 טונות של שמן זית. באותה עת עמדה הצריכה השנתית בישראל על 20,500 טונות של זיתים למאכל ו-15,000 טונות של שמן זית. יצוא זיתים למאכל עמד על 1,000 טונות. שטח גידול עצי הזית הכולל עלה מ-222,000 דונמים בשנת 2005 ל-268,500 דונמים בשנת 2011.
תסמונת קריסת זית מהירה

באוקטובר 2013 נצפו עצי זית חולים רבים באזור פוליה שבדרום איטליה. בדיקות מעבדתיות הראו כי המקור לתחלואה היו חיידקי Xylella fastidiosa מתת-המין pauca, אשר גרמו לירידה חדה בתנובת העצים, ולהם עדיפות ברורה לאקלים חם ששורר באזור אגן הים התיכון. באפריל 2015 התפשטה המחלה לנפת לצ'ה ולאזורים אחרים של פוליה. ביולי 2015 התפשטה המחלה לקורסיקה ובאוקטובר 2015 נצפתה ליד ניס שבצרפת. בדיקות המעבדה הראו כי הפעם הגורם לתחלואה היו חיידקי X. fastidiosa מתת-המין multiplex. בינואר 2017 בודדו חיידקי X. fastidiosa באיים מיורקה ואיביזה וביוני אותה השנה בחצי האי האיברי ובמיוחד בגואדאלסט שבנפת אליקנטה.
המחלה, לה גורמים חיידקי X. fastidiosa בזית האירופאי, נקראת OQDS (Olive quick decline syndrome – תסמונת קריסת זית מהירה) גורמת לקמילה ולהתייבשות העצים וגורמת, בסופו של הדבר, לקריסה ולמוות.
ב-2017 כבר נכחה המחלה בכל אזור הים התיכון. האזור הנגוע בדרום איטליה השתרע על פני יותר מ–100 ק"מ, נפגעו בו רובם המכריע של מטעי הזיתים, בתי בד נסגרו אחרי מאות שנות פעילות וחלקים שלמים מהאזור הכפרי הפכו למדבר. הרשויות באירופה החלו ביישום תוכניות לבלימת המחלה, הכוללת עקירת עצים נגועים, אך תושבים רבים מוחים נגדה ואינם משתפים פעולה.
ראו גם

בית בד
עמודי הזית
מסיק זיתים
סמלי השלום
זית (פרי)
הערות שוליים

↑  Olea europaea, POWO plants of the World Online. Published on the Internet
↑  Olea europaea, WFO: World Flora Online. Published on the Internet, ‏24-11-2023
↑   אריאל דוד, חוקרים: עץ הזית בוית לראשונה לפני 7,000 שנה - בישראל, באתר הארץ, 1 באפריל 2020
↑  M. Kislew, Y. Tabak & O. Simhoni, Identifying the Names of Fruits in Ancient Rabbinic Literature, Leshonenu (Hebrew), vol. 69, p.279
↑  Lewington, A., & Parker, E. (1999) Ancient Trees., pp 110–113, London: Collins & Brown Ltd. ISBN 1-85585-704-9
↑  נצרים וחוטרים בעצי פרי - אג' מרדכי שומרון, באתר daat.ac.il
↑  Olea europaea, wildflowers.com
↑  בית מקרא: כתב-עת לחקר המקרא ועולמו; כרך ד, חוברת א-ב ;ז-ח. ניסן תשי"ט, עמ'-2/8
↑  Langgut, D., Roberts, N., Woodbridge, J. et al, The origin and spread of olive cultivation in the Mediterranean Basin: The fossil pollen evidence, The Holocene, 2019
↑   ניו יורק טיימס, עץ הזית העתיק בעולם התגלה בלבנון, באתר הארץ, 11 במרץ 2024
↑  J. Julio Camarero et al., Dating the Noah trees to improve age estimates in centennial and millennial olive trees, SciencDirect, April 2024 .
↑  אלעד בן דור, ארנון דג, אמיר פרלברג ואחרים, עדויות גנטיות ראשונות לקיומן של אוכלוסיות זיתי בר בישראל וחשיבות שימור המגוון הגנטי שלהן, אקולוגיה וסביבה 15(4), 2024
↑  על שבעת המינים
↑  דן לביא, אתם הכרעתם: זהו העץ הלאומי של ישראל, באתר ישראל היום, 28 בינואר 2021
↑  ספר ירמיהו, פרק י"א, פסוק ט"ז
↑  מדרש רבה שמות פרשה ל"ו פסקה א'
↑  תהילים פרק קכח
↑  תלמוד בבלי, מסכת הוריות, דף י"ג, עמוד ב'
↑  אילנה ברק, הוספת קישור, באתר סימניה, ‏2.7.2023
↑  ספר ירמיהו, פרק י"א, פסוק ט"ז.
↑  "נוף בגליל" 1924-25, באתר מוזיאון ראובן רובין, ‏2.7.2023
↑  עץ הזית-בראש שטחי המטע בארץ־ישראל - 600 בתי בד סוחטים תוצרת 600 אלף דונם, הַבֹּקֶר, 17 בנובמבר 1942
↑  קישור ישיר לקובץ באתר מועצת הזיתים העולמית
↑  ‏Major consequences if olive disease spreads across EU, Mark Kivner, BBC News, January 9 2015.
↑  ‏Xylella fastidiosa,  Plant Health Portal. Department for Environment, Food and Rural Affairs.
↑  ‏Xylella, allarme nuovi focolai, per la Ue interessata tutta la Puglia, Chiara Spagnolo, repubblica.it. La Repubblica, April 29, 2015. (באיטלקית)
↑  ‏Olive oil dries up, The Economist. 31 July 2015.
↑  ‏Xylella fastidiosa, Plants. European Commission.
↑  ‏La plaga vegetal más peligrosa de Europa invade las Baleares, Joaquim Elcacho, La Vanguardia, 24 January 2017. (בספרדית)
↑  ‏Tala preventiva de árboles ante el primer caso de ‘Xylella fastidiosa’ en la península, La Vanguardia, 4 July 2017. (בספרדית)
↑  ‏Expert Says Eradication of New Olive Tree Disease in Europe Unlikely, Julie Butleron, Olive Oil Times, 29 March 2014.
↑   יאנוש קיאלה, פוליה, יום אחד עצי הזית החלו למות, באתר הארץ, 6 ביוני 2019
| --- | --- |
בקרת זהויות :  GND: 4172414-8  NDL: 00568922  NKC: ph187925 
עץ זית עתיק בעל מבנה חלול אופייני בכנסיית גת שמנים
עץ זית עתיק, כבן 1,500 שנים, בקרואטיה
מטעי זיתים באנדלוסיה, ספרד
ענפי זית בסמל מדינת ישראל
בול מסדרת מועדים לשמחה בעיצובו של צבי נרקיס, תש"ך
עץ זית זקן, בעל מראה כהה אופייני, 2025
תפרחת וזיתים צעירים
זיתים על עץ
זיתים מזן ברנע, מייד לאחר המסיק, בבאר טוביה, ישראל
זיתים כבושים מסוגים שונים בדוכן בשוק בטולון, צרפת
חגי מזרחי

| --- | --- |

 לידה:  18 ביוני 1973 (בן 51) תל אביב-יפו, ישראל 
 שם במה:  Gemini Muziq 
 מוקד פעילות:  ישראל 
 מקום לימודים:  רימון בית ספר למוסיקה 
 שפה מועדפת:  עברית 
 www.geminimuziq.com
 פרופיל ב-IMDb
 
חגי מזרחי (נולד ב-18 ביוני 1973) הוא מוזיקאי, מפיק מוזיקלי ופזמונאי אמריקאי-ישראלי. ידוע גם בשם הבמה שלו: Gemini Muziq.
ביוגרפיה

מזרחי נולד בתל אביב לאב יליד סרביה ואם ילידת מרוקו. את לימודיו התיכוניים סיים בבית הספר התיכון "שמואל הנגיד" בהרצליה בשנת 1991. בגיל 6 נסע עם משפחתו לטאיוואן עקב שליחות ממקום העבודה של אביו ושם החל ללמוד נגינה על פסנתר בשיטת ימאהה. לאחר 4 שנים חזרה המשפחה לישראל ומזרחי המשיך ללמוד פסנתר באופן פרטי עד גיל 18.
בין השנים 1991-1994 שירת בצה"ל כסמל בחיל החימוש.
לאחר שירותו הצבאי נרשם ללימודים בבית הספר למוזיקה "רימון" במגמת הלחנה, עיבוד וניצוח. במהלך לימודיו נסע מזרחי לקינגסטון, ג'מייקה, שם רכש את ניסיונו הראשון בהפקה מוזיקלית בעבודה משותפת עם המוזיקאי ראס דניאל והמפיק יוסי פיין.
לאחר סיום לימודיו פנה לתעשייה והחל לעבוד כמפיק מוזיקלי עם אמנים ישראלים רבים בהם: אייל גולן, ארקדי דוכין, סבלימינל, שוטי הנבואה ואחרים.
בשנת 2010 עזב מזרחי את ישראל לטובת ארצות הברית, שם הוא עוסק בהפקה מוזיקלית, בין היתר של הזמרים האמריקאים ג'ייסון בויד (Poo Bear) ומריו (Mario Barrett).
בשנת 2015 שימש מזרחי טכנאי הקלטות ועוזר מפיק לשיר הנושא מאלבומו של הזמר הקנדי ג'סטין ביבר "Purpose".
קריירה והישגים מקצועיים > בישראל

2001 - קלידן בשירו של מוש בן ארי ג'ה איז וואן (Jah is One).
2002 - הפקה מוזיקלית של האלבום "האור והצל" של סבלימינל שזכה באלבום פלטינה.
2004 - הפקה מוזיקלית של החידוש לשיר "פרחים בקנה", מתוך האלבום "אולסטארז" בהפקת "משפחת תאקט" שזכה גם הוא באלבום בפלטינה.
קלידן באלבומים "שוטי הנבואה" (2000) ו"מחפשים את דורות" (2004) של להקת "שוטי הנבואה". שני אלבומים אלו זכו בזהב ופלטינה, בהתאמה. כמו כן, האלבום "מחפשים את דורות" זכה גם בפרס אקו"ם כאלבום השנה לשנת 2004.
ביצוע עיבודים ונגינה בפסנתר לשיר "השקט שנשאר" של הזמרת שירי מיימון, אשר ייצג את ישראל בתחרות האירוויזיון בשנת 2005. האלבום "שירי מיימון" שבו הופיע השיר הגיע למעמד של אלבום זהב.
2005 - כתיבת המילים והעיבוד המוזיקלי (יחד עם פיני ארונבייב) לשיר "מותק 2" של הזמרת רוני סופרסטאר. האלבום שבו מופיע השיר "לא עוצרת" הגיע למעמד של אלבום זהב.
2006 – שותף בהפקה המוזיקלית של האלבום "מה שאת עושה לי" של דניאל זילברשטיין.
עיבד והפיק את שני אלבומיו הראשונים של אלון דה לוקו: "חומר למסיבה" (2005) ו"עושה ת'מסיבה" (2007).
2011 - עיבוד השירים "רוצה רק אלייך" ו"קורא לך" (במשותף עם ארקדי דוכין) מהאלבום "חלק מחיי" של אייל גולן. האלבום זכה במעמד של אלבום פלטינה, לאחר שמכר למעלה מארבעים אלף עותקים.
קריירה והישגים מקצועיים > בארצות הברית

2015 – זכייה בפרס Wide Screen Award, יחד עם המפיק המוזיקלי מישה סגל, על הפקת שיר הנושא בסרט !Dancing' it's on.
2016 – זכייה בפרס VMA (פרסי הווידאו-קליפים של MTV) בקטגוריית אמן חדש על הפקת הקליפ Don't let you go של הזמרת Liza.
הערות שוליים

↑  "ברגע שחזרתי לארץ הדבר הראשון שעשיתי זה להירשם לקורס אנגלית", באתר ‏מאקו‏, 15 ביוני 2016
| --- | --- |
בקרת זהויות :  MusicBrainz: e9b522cb-4f3c-4d4a-a1e2-4daf32e8d58e
מלק (מחוז)

| --- | --- |

 מדינה:  אוסטריה אוסטריה
 מדינה:  אוסטריה תחתית אוסטריה תחתית
 מושל:  Norbert Haselsteiner
 בירת המחוז:  מלק 
 שטח:  1,013.62 קמ"ר
 גובה:  220 מטרים
 אוכלוסייה:  ‏
  ‑ במחוז:  77,962 (1 בינואר 2019)
 קואורדינטות:  48°12′00″N 15°12′14″E﻿ / ﻿48.2°N 15.204°E﻿ / 48.2; 15.204 
 אזור זמן:  UTC+1
 http://www.noel.gv.at/service/bh/me/bhme.htm
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מלק (בגרמנית: Melk) הוא מחוז במערב מדינת אוסטריה תחתית שבאוסטריה.
במחוז 40 ערים ועיירות:
| 0 | 1 | 2 | 3 |
| --- | --- | --- | --- |
|  איבס על הדנובה  אישפרטל  אמרסדורף על הדנובה  ארטשטטן-פברינג  ארלאוף  בישופשטטן  בלינדנמרקט  ברגלנד  גולינג אן דר ארלאוף  דונקלשטיינרוולד |  דורפשטטן  הופמט פריל  הירם  וייטן  טקסינגטל  לוסדורף  לייבן  מיניכרייט-ליימבאך  מלק  מנק |  מרבאך על הדנובה  מריה טפרל  נוימרקט אן דר איבס  ניכלינג  סנקט אוסוולד  סנקט לאונרד אם פורסט  סנקט מרטין-קרלסבאך  פגשטל  פכלרן  פצנקירכן |  פרזנבויג-גוטסדורף  צלקינג-מצליינסדורף  קילב  קירנברג אן דר מנק  קליין-פכלרן  קרומנוסבאום  רופרכטסהופן  רקסנדורף  שולך  שנבל-אגסבך |
זונד 2

זונד 2
זונד 2 הייתה גשושית סובייטית שנבנתה במסגרת תוכנית זונד, והייתה החמישית שביצעה יעף על פני מאדים.
זונד 2 נשאה מצלמת וידאו מאותו הסוג ששימש מאוחר יותר לצילום הירח במשימת זונד 3. המצלמה הכילה שני ספקטרומטרים בתחום העל־סגול. כמו במשימת מארס 1, גם על זונד 2 התקינו ספקטרומטר תת־אדום כדי לחפש סימנים למתאן במאדים.
ששת מנועי פולסי פלזמה שהורכבו על זונד 2 שימשו למערכת בקרת הגישה. זונד 2 הייתה הגשושית הראשונה שהשתמשה במנועים מסוג זה. מנועי התמרון נבחנו במשך 70 דקות.
זונד 2 שוגרה ב־30 בנובמבר 1964. בתמרון שבוצע במאי 1965 ניזוקו הלוחות הסולאריים שסיפקו לה חשמל, וההספק ירד לחצי מהמתוכנן. כתוצאה אבד הקשר עם הגשושית. הגשושית חלפה על פני מאדים ב־6 באוגוסט 1965 במהירות של 5.62 ק"מ לשנייה ובמרחק של 1,500 ק"מ.